ये वीडियो 'वन डायरेक्शन' नाम का एक बैंड बना रहा है, जिसका मकसद गरीबी उन्मूलन के धन जमा करना है. कैमरन इस वीडियो में एक मेहमान भूमिका में दिखाई देंगे.ये गीत 1985 से काम कर रहे संगठन कॉमिक रिलीफ को समर्पित हैं जो अब तक गरीबी उन्मूलन के प्रयासों के लिए 80 करोड़ पाउंड का चंदा जमा कर चुका है.प्रधानमंत्री कार्यालय ने बताया कि वन डायरेक्शन ने पिछले साल डाउनिंग स्ट्रीट पर इस वीडियो की शूटिंग और कुछ देर के लिए इसमें कैमरन भी दिखाई पड़ते हैं.प्रधानमंत्री के प्रवक्ता ने कहा कि इस गीत पर लगने वाले वैट का भुगतान सरकार अपने विदेश विकास बजट से करेगी.पिछले साल कैमरन अपनी पत्नी और दो बच्चों के साथ स्पोर्ट्स रिलीफ के एक कार्यक्रम में शामिल हुए थे. इससे जमा होने वाला चंदा भी कॉमिक रिलीफ को दिया गया था.पूर्व प्रधानमंत्री टोनी ब्लेयर भी 2007 में अपने प्रधानमंत्रित्व काल के आखिरी दिनों में कॉमिक रिलीफ के लिए एक वीडियो में दिखाई दिए थे.पूर्व प्रधानमंत्री गॉर्डन ब्राउन भी इस तरह की कोशिशों का हिस्सा रह चुके हैं.